# MAVEN

Mars Atmosphere and Volatile EvolutioN (MAVEN) és una sonda espacial dissenyada per estudiar l'atmosfera marciana mentre orbita Mart. Els objectius de la missió inclouen determinar com l'atmosfera i l'aigua marciana, es va perdre amb el temps.
MAVEN va ser llançat amb èxit a bord d'un vehicle de llançament Atlas V al principi de la primera finestra de llançament el 18 de novembre de 2013. Després de la primera encesa del motor del segon tram Centaur, el vehicle va arribar a l'òrbita terrestre baixa en 27 minuts abans que una segona ignició del Centaur de cinc minuts l'inserís en una òrbita de transferència heliocèntrica de Mart.
El 21 de setembre de 2014 a les 10:24 EDT es va inserir en una òrbita el·líptica areocèntrica de 6200 km per 150 km per sobre de la superfície del planeta. El principal investigador de la nau és Bruce Jakosky del Laboratori de Física Atmosfèrica i Espacial de la Universitat de Colorado a Boulder.

## Objectius

Les característiques de Mart s'assemblen a les d'una llera seca, i el descobriment dels minerals que es formen en presència d'aigua indiquen que Mart va tenir alguna vegada una atmosfera més densa i era prou calenta per a contenir aigua líquida sobre la superfície. No obstant això, l'atmosfera d'alguna manera es va evaporar a l'espai. Els científics sospiten que durant milions d'anys, Mart va perdre fins al 99% de la seva atmosfera a causa del fet que el nucli del planeta es va refredar i el seu camp magnètic va decaure, permetent que el vent solar s'endugués la major part de l'aigua i els compostos volàtils de l'atmosfera
L'objectiu de Maven és determinar la història de la pèrdua de gasos de l'atmosfera a l'espai, donant respostes sobre l'evolució del clima de Mart. Mitjançant les mesures de la velocitat amb què l'atmosfera s'està escapant a l'espai i reunint prou informació sobre els processos pertinents, els científics seran capaços d'inferir l'evolució de l'atmosfera del planeta. La missió MAVEN té quatre objectius científics principals:
* Determinar el paper que la pèrdua de compostos volàtils en l'espai de l'atmosfera de Mart ha tingut a través del temps.
* Determinar l'estat actual de l'alta atmosfera, la ionosfera, i la interacció amb el vent solar.
* Determinar les taxes actuals de fuga de gasos neutres i ions a l'espai i els processos que els controlen.
* Determinar les raons d'estabilitat d'isòtops en l'atmosfera marciana.

## Referències

* 1 2 3 Brown, Dwayne; Neal-Jones, Nancy; Zubritsky, Elizabeth. «NASA's Newest Mars Mission Spacecraft Enters Orbit around Red Planet». NASA, 21-09-2014. [Consulta: 22 setembre 2014].
* ↑ «NASA Selects 'MAVEN' Mission to Study Mars Atmosphere». Arxivat de l'original el 2009-06-19. [Consulta: 17 novembre 2013].
* ↑ 'MAVEN' Mission PowerPoint
* 1 2 Chang, Kenneth «NASA Craft, Nearing Mars, Prepares to Go to Work». New York Times, 21-09-2014 [Consulta: 21 setembre 2014].
* ↑ Chang, Kenneth «Probe May Help Solve Riddle of Mars's Missing Air». New York Times, 15-11-2013 [Consulta: 15 novembre 2013].
* ↑ New NASA Missions to Investigate How Mars Turned Hostile Arxivat 2016-01-31 a Wayback Machine.. By Bill Steigerwald (18 November 2012)
* ↑ Amos, Jonathan. «Nasa's Maven Mars mission launches» (en anglès). BBC, 18-11-2013. [Consulta: 18 novembre 2013].
* ↑ Hansen, Izumi; Zubritsky, Elizabeth. «NASA Mars Spacecraft Ready for Sept. 21 Orbit Insertion». NASA, 17-09-2014. [Consulta: 17 setembre 2014].
* ↑ NASA's MAVEN Spacecraft Makes Final Preparations For Mars
* ↑ Maven's Haven: NASA's Next Mars Mission Preps for Launch
* ↑ «MAVEN Mission to Investigate How Sun Steals Martian Atmosphere» (en anglès). Arxivat de l'original el 18 de març 2022. [Consulta: 18 novembre 2013].
* ↑ «NASA exec checks on Lockheed Martin's progress on Mars vehicles» (en anglès). Denver Business Journal, 15-10-2012 [Consulta: 18 novembre 2013].
* ↑ «Mars Atmosphere and Volatile EvolutioN Mission» (en anglès). [Consulta: 18 novembre 2013].

## Vegeu també

* ExoMars Trace Gas Orbiter
* Exploració de Mart
* Mars Orbiter Mission
* Clima espacial

## Enllaços externs

* MAVEN - NASA page Arxivat 2019-02-26 a Wayback Machine.
* Integration of MAVEN Propellant Tank - NASA Arxivat 2013-11-20 a Wayback Machine.
* SpaceflightNow MAVEN mission status center